Publication: Magyar Közlöny
Issue: MK-2003-147 (Year: 2003, Number: 147)
Era: 1990-2004
Section: a 31/2003. (XII. 17.) OM rendelethez
Paragraph Index: 1372

5. A képzés fõbb, kötelezõ tanulmányi területei 5.1. A szabályozástan alapjai: legalább 5, legfeljebb 6 kreditpont. A képzés céljának és módszereinek bemutatása, a szûkebb és tágabb értelemben vett kodifikáció meghatározása, a jogszabály-elõkészítés elméleti kérdései, az alkalmazandó módszerek alapjai, a kodifikátorral szembeni követelmények. A jogszabálytömeg karbantartásának, a fölösleges szabályok kiküszöbölésének fontossága. A túlszabályozás jogalkalmazási következményei, a technikai és az érdemi dereguláció alkalmazási területei, módszerei, az idõtálló jogszabályok megalkotásának kodifikációs eszközei. 5.2. Jogszabályi keretek: legalább 11, legfeljebb 13 kreditpont. Az Alkotmány, a jogalkotási törvény, az Országgyûlés házszabálya, a Kormány ügyrendje, az önkormányzati törvény részletes ismertetése, az Alkotmánybíróságra, a népszavazásra, az országgyûlési biztosokra vonatkozó rendelkezések, a kodifikáció szempontjából kiemelt jelentõségû egyéb normák bemutatása, valamint az önkormányzati, társasági, bank, biztosítási stb. területeken különféle szabályzatok készítését elõíró jogszabályok összehangolt feldolgozása. 5.3. Jogforrások: legalább 8, legfeljebb 10 kreditpont. A jogszabályi hierarchiából és a jogszabályok különféle jellegébõl (eredeti, származékos, normatív, deklaratív, keret-, részletezõ, szabályozó, utaló, diszpozitív, kogens, imperatív, eltérõ tárgyi, személyi, idõbeli, területi hatályú stb.) eredõ szabályozási követelmények. A jogszabályok és a különbözõ belsõ szabályzatok viszonya, a belsõ szabályozás. 5.4. Szabályozás-elõkészítés: legalább 16, legfeljebb 18 kreditpont. A hatékony jogszabály-elõkészítés interdiszciplináris ismeretanyagon alapuló elmélete és gyakorlata. A jogalkotói szándék megfogalmazása alkalmazói szinten is, az ennek helyes leképezését szolgáló, illetve a jog hatékonyságát javító szabályozástechnikai módszerekre vonatkozó ismeretek. A hatásvizsgálat jogalkotási folyamatban betöltött szerepe, az elõzetes és az utólagos hatásvizsgálat sajátosságai, nemzetközi tapasztalatai, az alkalmazható alapvetõ statisztikai, közgazdasági, szociológiai módszerek, speciális, ágazati hatásvizsgálati szempontok, a szabályok hatályossá válásának kérdésköre. A hatásvizsgálat megtervezése, koordinációja, elvégzése, a szükséges humán-, pénzügyi és információ-erõforrások tervezése, a vizsgálandó szabályok kiválasztása, a hatásvizsgálati mozgástér behatárolása, a releváns hatások kiválasztása, az eredmények értékelése, megjelenítése, továbbá felhasználása a jogszabályelõkészítésben. A jogszabály-elõkészítés stilisztikai és nyelvtudományi kérdései. 5.5. Jogszabályszerkesztés: legalább 15, legfeljebb 17 kreditpont. A jogszabályok megjelölése, tagolása, a gyûjtõfogalmak, rövidítések, számok, egyes megfogalmazások, utalások használata mellett a szövegezés kodifikációs elmélete és gyakorlata. A felhatalmazás, a kodifikatórius záradék, a hatálybaléptetési módok, az átmenet szabályozása, a mellékletek, valamint az elõterjesztés és indokolás jellege, szerepe. A módosító jogszabályok és az egységes szerkezetbe foglalás sajátosságai. 5.6. Szabályzatszerkesztés: legalább 6, legfeljebb 8 kreditpont. A különféle állami és önkormányzati szerveknél, gazdasági társasági formáknál, alapítványoknál, egyesületeknél stb. készítendõ szabályzatok. Az ún. blanketta szerzõdések sajátosságai. 5.7. Közzététel: legalább 3, legfeljebb 4 kreditpont. A jogszabályok érvényességére, idõbeli, személyi, tárgyi hatályára vonatkozó szabályok, a hatály meghatározásának, a hatályosság megállapításának kérdései, a kihirdetés, közzététel, nyilvánosságra hozatal módozatai, a helyesbítés szabályai, az alkotmánybírósági vizsgálat feltételei, a 2003/147. szám jogszabály-nyilvántartás elvei és a jogszabály-gyûjtemények jellemzõi. 5.8. Jogharmonizáció: legalább 8, legfeljebb 10 kreditpont. Az Európai Közösség joga, a közösségi jogalkotás és jogalkalmazás folyamatai, a közösségi jog és a tagállamok joga kapcsolata, a jogharmonizációnak a magyar jogra gyakorolt jelenlegi és jövõbeli hatása, valamint a közösségi jogszabályok szerkezeti felépítése, továbbá a közösségi jogszabályok magyar nyelvû szövegezési és szerkesztési követelményei.

Source: https://magyarkozlony.hu/hivatalos-lapok/e2604bc07fcc809777ed64f3e316043a7291b495/dokumentumok/b5a32dd82342a76b9f60e37c62d7ca7157f184ac/letoltes